Rikunarita-ORG/Wikinium huggingface dataset:
# อะแคปเปลลา

**อะแคปเปลลา** (อังกฤษ: *A cappella*) เป็นดนตรีที่ใช้เสียงร้องหรือการร้องโดยปราศจากเครื่องดนตรีประกอบ ดนตรีอะแคปเปลลาเดิมแยกออกจากแนวร้องโพลีโฟนีเรอเนสซองซ์และคอนเซรอ์ตาโตบาโรก ในสมัยใหม่ อะแคปเปลลามักหมายถึงการร้องโดยเสียงร้องทั้งหมดไม่ว่าจะแนวเพลงไหน รวมถึง บาร์เบอร์ชอป, ดูว็อป, และโมเดิร์น ป็อป/ร็อก ปัจจุบันอะแคปเปลลายังมีใช้เป็นท่อนแซมเพิล/ท่อนซ้ำ ที่เป็นเสียงร้องอย่างเดียว ในภาคผลิตของโปรดิวเซอร์เพลง อย่างเช่น จิมมี สไปซ์ เคอร์รี, เทดดี ไรลีย์, ไวเคลฟ เป็นต้น

## ประวัติศาสตร์ช่วงแรก

มีการวิจัยที่ชี้ให้เห็นว่าการขับร้องและการใช้เสียงแบบ vocable อาจเป็นวิธีการสื่อสารของมนุษย์ยุคแรกก่อนที่จะมีการประดิษฐ์ภาษา โน้ตเพลงที่เก่าแก่ที่สุดที่เชื่อว่ามีต้นกำเนิดย้อนไปถึงราว 2000 ปีก่อนคริสตกาล ขณะที่บทเพลงที่เก่าแก่ที่สุดซึ่งยังคงหลงเหลือมาจนสมบูรณ์มีอายุราวคริสต์ศตวรรษที่ 1 จากประเทศกรีก ซึ่งรู้จักกันในชื่อ Seikilos epitaph

## อ้างอิง
# รอตเทนโทเมโทส์

รอตเทนโทเมโทส์|  |
| ประเภท | ผู้รวบรวมบทปริทัศน์ภาพยนตร์กับโทรทัศน์ และชุมชนเสมือน |
| ประเทศต้นทาง | สหรัฐ |
| เจ้าของ | * + Warner Bros. Discovery (25%)
	+ Comcast (75%)
 |
| ผู้ก่อตั้ง | Senh Duong |
| บุคคลสำคัญ | Senh Duong Patrick Y. Lee Stephen Wang |
| บริษัทแม่ | แฟนแดนโกมีเดีย |
| ยูอาร์แอล | rottentomatoes.com |
| เชิงพาณิชย์ | Yes |
| ลงทะเบียน | ไม่จำเป็น |
| เปิดตัว | 12 สิงหาคม 1998 (1998-08-12) |
| หมายเลข OCLC | 48768329  |
|  |

**รอตเทนโทเมโทส์** (อังกฤษ: *Rotten Tomatoes*; แปลตรงตัว 'มะเขือเทศเน่า') เป็นเว็บไซต์รวบรวมบทปริทัศน์ภาพยนตร์กับโทรทัศน์ บริษัทนี้เปิดตัวในเดือนสิงหาคม ค.ศ. 1998 โดยนักศึกษาปริญญาตรีสามคนที่มหาวิทยาลัยแคลิฟอร์เนีย เบิร์กลีย์: Senh Duong, Patrick Y. Lee และ Stephen Wang แม้ว่าชื่อ "Rotten Tomatoes" เชื่อมโยงกับการปฏิบัติที่ผู้ชมขว้างมะเขือเทศเน่าใส่ เพื่อแสดงความไม่พอใจต่อการแสดงบนเวทีที่แย่ แต่แรงบันดาลใจโดยตรงของชื่อนี้จาก Duong, Lee และ Wang มาจากฉากที่คล้ายกันในภาพยนตร์แคนาดาเรื่อง *Léolo* ใน ค.ศ. 1992

นับตั้งแต่เดือนมกราคม ค.ศ. 2010 รอตเทนโทเมโทส์ได้รับการเป็นเจ้าของโดยฟลิกซ์สเตอร์ ซึ่งต่อมาถูกซื้อต่อกิจการโดยวอร์เนอร์บราเธอส์ใน ค.ศ. 2011 จากนั้นในเดือนกุมภาพันธ์ ค.ศ. 2016 รอตเทนโทเมโทส์กับฟลิกซ์สเตอร์ บริษัทแม่ ถูกขายให้แก่แฟนแดนโก บริษัทจำหน่ายตั๋วของเวอร์แซนต์ (ตอนนั้นคือ NBCUniversal) วอร์เนอร์บราเธอส์ยังคงถือหุ้นส่วนน้อยในบริษัทที่ควบรวมกิจการ ซึ่งรวมถึงแฟนแดนโกด้วย

เว็บไซต์นี้มีอิทธิพลในหมู่ผู้ชมภาพยนตร์ โดยผู้ชมหนึ่งในสามของกล่าวว่าพวกเขาปรึกษาเว็บไซต์นี้ก่อนไปดูหนังในโรงภาพยนตร์ในประเทศสหรัฐ เว็บไซต์นี้ถูกวิพากษ์วิจารณ์ว่าทำให้การวิจารณ์ง่ายเกินไปด้วยแบ่งแยกเป็นสองขั้วคือ ดีกับแย่ นอกจากนี้ยังถูกวิพากษ์วิจารณ์ว่าสตูดิโอสามารถควบคุมเว็บไซต์นี้ได้ง่าย ด้วยการจำกัดการฉายรอบแรกให้กับนักวิจารณ์ที่มีแนวโน้มที่จะชื่นชอบภาพยนตร์ รวมถึงกลยุทธ์อื่น ๆ ด้วย

## อ้างอิง

## อ่านเพิ่ม

* Wilkinson, Alissa (August 13, 2018). "CinemaScore, Rotten Tomatoes, and movie audience scores, explained". *Vox*.
* Frey, Mattias; Sayad, Cecilia (2015). *Film Criticism in the Digital Age*. Rutgers University Press. ISBN 9780813570747.

## แหล่งข้อมูลอื่น

* รอตเทนโทเมโทส์
# รชินิกานต์

| รชินิกานต์ |
| --- |
| รชินิกานต์เมื่อปี 2018 |
| เกิด | ศิวาจีราว ราโมจีราว คายักวาฑ  (1950-12-12) 12 ธันวาคม ค.ศ. 1950 บังกาลอร์, รัฐไมสูรุ (ปัจจุบัน รัฐกรณาฏกะ) ประเทศอินเดีย |
| ชื่ออื่น | * รัชนี
* ราชินี
* ธไลวรร (தலைவர்; แปลตรงตัว 'ผู้นำ')
* ซูเปอร์สตาร์
* สไตล์มันนัน (แปลตรงตัว 'จ้าวแห่งสไตล์')
 |
| อาชีพ | * นักแสดง
* ผู้ผลิตภาพยนตร์
 |
| ปีปฏิบัติงาน | 1975–present |
| คู่สมรส | ลธา รชินิกานต์ (สมรส 1981) |
| บุตร | * ไอษวรรยะ
* สุนทรยะ
 |
| ญาติ | ตระกูลรชินิกานต์ |
| รางวัล | รางวัลดาดาสาเฟบ ผาลเก (2020)
ปัทมวิภูษาน (2016) NTR National Award (2016) Padma Bhushan (2000) กาไลมามณี (1984) (รายชื่อรางวัล) |

**รชินิกานต์** (ทมิฬ: ரஜினிகாந்த், อักษรโรมัน: Rajinikanth) หรือชื่อเมื่อเกิด **ศิวาจีราว ราโมจีราว คายักวาฑ** (มราฐี: शिवाजीराव रामोजीराव गायकवाड, อักษรโรมัน: Shivajirao Ramojirao Gaekwad, เกิด 12 ธันวาคม 1950) เป็นนักแสดง ผู้ผลิตภาพยนตร์ และนักเขียนบทภาพยนตร์ชาวอินเดีย ผู้มีผลงานหลักอยู่ในวงการภาพยนตร์ภาษาทมิฬ เขาเป็นเจ้าของรางวัลหลายชิ้น เช่น นักแสดงชายยอดเยี่ยมรัฐทมิฬนาฑู และนักแดสงชายทมิฬยอมเยี่ยมฟิล์มแฟร์ รชินิกานต์ได้รับรางวัลเกียรติยศจากรัฐบาลอินเดียได้แก่ปัทมภูษานในปี 2000 และปัทมวิภูษานในปี 2016 เขาได้รับรางวัลเชวาเลียร์ ศิวาจี สำหรับความผลงานในวงการภาพยนตร์อินเดีย ในงานมอบรางวัลวิชัยครั้งที่ 4 ในเทศกาลภาพยนตร์นานาชาติอินเดีย ครั้งที่ 45 ในปี 2014 เขาได้รับ "รางวัลทศวรรษสำหรับบุคคลภาพยนตร์อินเดียแห่งปี" และในเทศกาลครั้งที่ 50 ในปี 2019 เขาได้รับรางวัลไอคอนออฟโกลบัลจูบิลี (Icon of Global Jubilee) เขาเป็นนักแสดงชายที่มีรายได้สูงสุดในประวัติศาสตร์ภาพยนตร์ภาษาทมิฬเป็นอันดับสอง รองจาก เอ็ม จี รามจันทรัน

เขาเดบิวต์ผลงานแสดงในละครภาษาทมิฬปี 1975 กำกับโดย เค บาลจันทระ เรื่อง *อปูรวราคงคัล* เขาเริ่มต้นงานในวงการแสดงด้วยบทบาทตัวร้ายในภาพยนตร์ภาษทมิฬหลายเรื่อง ภาพยนตร์ปี 1995 กำกับโดยสุเรศ กฤษณะ (Suresh Krissna) เรื่อง *บาชฮา* ซึ่งเขาเล่นเป็นหัวหน้ากลุ่มอาชญากรรม ถือเป็นความสำเร็จครั้งสำคัญในแง่ธุรกิจของเขา และทำให้รชนีกฆานธ์ได้รับสถานะในทมิฬนาฑูเป็น "ราวกับพระเจ้า" (god-like) ภาพยนตร์ปี 2007 เรื่อง *ศิวาจี* ที่เขาแสดงเป็นภาพยนตร์เรื่องที่สามของอินเดียที่ทำรายได้ทะลุหนึ่งพันล้านรูปี เขาเล่นบทบาทคู่ขนานเป็นนักวิทยาศาสตร์และหุ่นยนต์คล้ายมนุษย์ในภาพยนตร์ไซไฟเรื่อง *Enthiran* (2010) และภาคต่อ *2.0* (2018) ทั้งสองเรื่องเป็นภาพยนตร์อินเดียที่ต้นทุนผลิตสูงที่สุดในประวัติศาสตร์เมื่อขณะที่ปล่อยภาพยนตร์ และเป็นหนึ่งในภาพยนตร์ที่ทำรายได้สูงที่สุดของอินเดีย

## หมายเหตุ

## อ้างอิง
# ไฮเดอราบาด (ประเทศอินเดีย)

| ไฮเดอราบาด |
| --- |
| มหานคร |
| ตามเข็มนาฬิกาจากซ้ายบน: จารมินาร์, หมู่สุสานกุตับชาฮี, พระพุทธรูปแห่งไฮเดอราบาดที่ฮุสเซนสาครในสวนลุมพินี, วังฟะลักนุมะ, ทิวทัศน์เมืองในย่านกาชีโบวลี, พิรลามนเทียร |
| สมญา: เมืองแห่งไข่มุก (City of Pearls) |
| ประเทศ |  อินเดีย |
| รัฐ | เตลันกานา |
| อำเภอ | ไฮเดอราบาด |
| ก่อตั้ง | ค.ศ. 1591 |
| การปกครอง |
|  • ประเภท | สภาเทศมนตรี (Mayor-Council) |
|  • องค์กร | Greater Hyderabad Municipal Corporation (GHMC) Hyderabad Metropolitan Development Authority (HMDA) |
| พื้นที่ |
|  • ทั้งหมด | 650 ตร.กม. (250 ตร.ไมล์) |
| ประชากร (2011) |
|  • ทั้งหมด | 6,809,970 คน |
|  • อันดับ | 4 |
|  • ความหนาแน่น | 10,000 คน/ตร.กม. (27,000 คน/ตร.ไมล์) |
|   |  |
| ภาษา |
|  • ราชการ | ภาษาเตลูกู |
| เขตเวลา | UTC+5:30 (IST) |
| รหัสไปรษณีย์ | 500 xxx, 501 xxx, 502 xxx, 508 xxx, 509 xxx |
| ทะเบียนพาหนะ | AP 09, 10, 11, 12, 13, 22, 23, 24, 28 & 29 |
| เว็บไซต์ | www.ghmc.gov.in |

**ไฮเดอราบาด** (เตลูกู: హైదరాబాదు; อูรดู: حیدرآباد) เป็นเมืองหลวงของรัฐเตลังคานาและรัฐอานธรประเทศ ประเทศอินเดีย มีพื้นที่ 650 ตร.กม. มีประชากร 6,809,970 คน และในเขตเมืองมีประชากร 7,749,334 คน ทำให้เป็นเมืองที่มีประชากรมากที่สุดอันดับ 4 ของอินเดีย

เมืองนี้ก่อตั้งขึ้นเมื่อปี ค.ศ. 1591 บนฝั่งแม่น้ำมุสิ เมืองนี้เคยเป็นหนึ่งในศูนย์กลางการค้าเพชรและไข่มุกของโลก ในปัจจุบันเป็นเมืองศูนย์กลางด้านอุตสาหกรรมเทคโนโลยีสารสนเทศ เช่นเดียวกับด้านเภสัชกรรมและเทคโนโลยีชีวภาพ

## ดูสิ่งนี้ด้วย

* รัฐไฮเดอราบาด

## อ้างอิง
# ปฐมทัศน์

การเตรียมจัดงานรอบปฐมทัศน์ โรงภาพยนตร์ El Capitan Theatre
**ปฐมทัศน์** (อังกฤษ: *premiere* หรือ première มาจากภาษาฝรั่งเศส: *première* หมายถึง ครั้งแรก) มีความหมายถึงการแสดงครั้งแรก สามารถหมายถึงละครเวที ภาพยนตร์ รายการโทรทัศน์ การแสดงโอเปร่า ซิมโฟนี และอื่น ๆ

รอบปฐมทัศน์สำหรับละครเพลงและการแสดงเกี่ยวกับวัฒนธรรมอื่น สามารถกลายเป็นงานที่ใหญ่โตฟุ้งเฟ้อได้ เป็นที่ดึงดูดคนดังในสังคมและสื่อมวลชนให้เข้าร่วมอย่างมาก ลักษณะทั่วไปอาจมีการเดินพาเหรดคู่ไปกับการเดินบนพรมแดง ในงานเทศกาลภาพยนตร์ นักแสดงเด่นจะร่วมเข้ารอบปฐมทัศน์ด้วย

การปฐมทัศน์ครั้งแรกในโลก ("worldwide" premieres หรือ "world" premieres) คือการแสดงครั้งแรกที่เคยมีมา ส่วนการปฐมทัศน์ในส่วนภูมิภาคอาจเป็นการแสดง/ฉาย ในประเทศนั้น ๆ ภาพยนตร์ที่ฉายในงานเทศกาลภาพยนตร์จะฉายก่อนการออกฉายปกติตามโรงภาพยนตร์

## ดูเพิ่ม

* เทศกาลภาพยนตร์

## อ้างอิง